السلام عليكم ورحمة الله وبركاته
شلونكم احلى مستريه
حبيت اناقش سويه احد البرامج الرمضانيه والي داتطلع حاليا على السومريه وهو ( ماجينا ياماجينا )
ماعرف اذا جان الموضوع هنايه مكانه او لا
لأن معرفت وين القسم الملائم اله
يعني اذا غلط نطلب من المشرف نقل الموضوع للقسم الملائم
خلونه نبدي النقاش
اني حدخل رأسا بدون مقدمات
شنو رأيكم بي ؟
داتصدكون البرنامج؟
اني شخصيا مدا اصدكه نهائيا ومو شي غريب ترى اذا جان البرنامج جذب
اني دا اشوف مصخوها
حيضلون طيلة شهر رمضان نفس الحزوره ويزيدون بالفلوس لأن يدرون محد يكدر يخمن
وحتى اذا خمن صح شنو بالصندوق همين يكزلون لا مو هوه الموجود بالصندوق
شي عادي مو صعبه عليهم
ويزيدون بالفلوس ويزيدون
لأن جذب محينطوها لشخص
واذا رادوا يمثلون على الناس
اني اكولكم شحيسوون
يسوون اتصال كاذب ويجاوب وعود هاي هيه مبروك للفائز حصل 200 مليون
تهي هي
شنو رأيكم انتو
اني بالنسبه الي هاي وجهة نظري
والبرنامج مدا اجرعه لان مصخوها
يعني اتصلت وحده كالت مجله فمنكلب المجله اتصير تلجم يعني اخرس
هوه ( وليد ) كالها فعلا صح لكن مو هوه الموجود بالصندوق
تهي هي يعني حتى اذا جاوبو صح هم يكولون غلط
بس ديحصلون افلوس من الاتصالات وهوه كله جذب بجذب محد حينطي الفلوس
شلون برنامج تافه وممل
يعني المخرج والمذيعين فرحانين هسه همه
حاله هاي صارلهم مدري جم يوم بنفس الحزوره البايخه
شنو هالبرنامج هذا
ملل
رأيكم
شدكولون